

# Üllés Nagyközség polgármestere

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* ![MCj03002290000[1]]()*: polgarmester@ulles.hu*

|  |  |
| --- | --- |
| Tárgy: szociális rendelet előterjesztés |  |
|  |  |
|  |  |
|  |

|  |
| --- |
| **Az előterjesztést megtárgyalja: az Ügyrendi Bizottság, a Pénzügyi Bizottság és a**  **Képviselőtestület**  |

**Üllés Nagyközségi Képviselőtestület**

*Ü l l é s*

*Tisztelt Képviselőtestület!*

*A pénzbeli és természetbeni szociális ellátások 2015. évben jelentős mértékben átalakul, mely jelentősen érinti Önkormányzatunk rendeletalkotási kötelezettségét és hatásköreit.*

*A szociális igazgatásról és szociális ellátásokról szóló 1993. évi III. törvény (a továbbiakban: Sztv.) 132.§ (4) bekezdés g) pontja alapján 2015. március 1. napjától felhatalmazást kap a helyi települési önkormányzat, hogy rendeletben szabályozza a települési támogatás keretében nyújtott ellátások jogosultsági feltételeit, valamint az ellátások megállapításának, kifizetésének, folyósításának, valamint felhasználása ellenőrzésének szabályait. A Sztv. 134/E. §-a alapján e rendeletalkotási kötelezettségét a Képviselő-testületnek legkésőbb 2015. február 28-ig kell teljesítenie.*

*2015. március 1-jétől a Sztv-ből a lakásfenntartási támogatásra, adósságkezelési szolgáltatásra, méltányossági közgyógyellátásra, illetve a méltányossági ápolási díjra vonatkozó szabályozás hatályon kívül helyezésre kerül, ezen ellátások biztosítása (az átmeneti rendelkezésekben foglalt eltérésekkel) a Sztv. alapján nem lehetséges.*

*Az aktív korúak ellátása (foglalkoztatást helyettesítő támogatás és rendszeres szociális segély) a járási hivatal hatáskörébe kerül, az önkormányzatok által biztosítható ellátások megnevezése egységesen települési támogatás lesz, amelynek szabályozása (mértéke, jogosultság meghatározása, formái, stb.) az önkormányzat önálló hatáskörébe kerül.*

*Az önkormányzat törvényből eredő kötelezettsége, hogy a létfenntartást veszélyeztető, rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére rendkívüli települési támogatást köteles nyújtani.*

*A települési támogatások tekintetében a hatáskörök szabályozása a rendelet-tervezetben az eddigiekkel eltérően jegyzői hatáskörbe kerül*

**A rendelet-tervezet az alábbiak szerint igényel jelentős figyelmet:**

A szemléltetés miatt táblázati formában bemutatom a jelenleg hatályos 19/2013. (XII.12.) önkormányzati rendeletet a szociális rászorultságtól függő pénzbeli, természetbeli ellátásokról (bal oszlop), valamint az ÚJ szociális rendelet tervezet szerinti szabályozást a jobb oldali oszlopban:

|  |  |
| --- | --- |
| **Hatályos szoc. rendelet** | **ÚJ szoc. rendelet** |
| *A hatályos rendeletünkben megállapítható segélyezési formák:* * *Önkormányzati segély*
* *rendszeres szociális segélyre való jogosultság*
* *méltányossági jogcímen közgyógyellátás*
 | A szociális rászorultságtól függő pénzbeli és természetbeni támogatási formák:1. rendszeres települési támogatás

aa) létfenntartási gondok enyhítésére ab) lakásfenntartási települési támogatás1. rendkívüli települési támogatás
2. temetési települési támogatás
3. köztemetés
 |
| Hatáskör: polgármester | Hatáskör: polgármester vagy jegyző |
| Akítv korúak ellátása | kikerül a rendeletből (járási hatáskörbe kerül) |
| **Rendszeres szociális segély** | kikerül a rendeletből (járási hatáskörbe kerül) |
| **Önkormányzati segély**az egy főre jutó jövedelem nem haladja meg a mindenkori öregségi nyugdíj legkisebb összegének 130%-át, *egyedül élő* esetén annak 200 %-át – összege évi 30.000 Ft**Közgyógyellátás**Közgyógyellátás jogosultsága méltányosságból annak a szociálisan rászorult személynek állapítható meg, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegének 150 %-át, egyedül élő esetén 200 %-át - ha a havi rendszeres gyógyító ellátás költségének az öregségi nyugdíj mindenkori legkisebb összegének 25 %-át eléri | Települési segély létfenntartási gondok enyhítésére1. az egy főre jutó jövedelem nem haladja meg a mindenkori öregségi nyugdíj legkisebb összegének 130%-át, *egyedül élő* esetén annak 200 %-át – összege évi 30.000 Ft
2. havi rendszeres ellátásként gyógyszerutalvány formájában adható ellátás a méltányossági közgyógyigazolvány helyett

megállapítható annak, akinek a havi rendszeres gyógyszerköltsége, vagy gyógyászati segédeszköz költségének térítési díja **az öregségi nyugdíj mindenkori legkisebb összegének a 15 %-át eléri** vagy meghaladja, feltéve, hogy a a) családjában az egy főre jutó havi jövedelem nem éri el az öregségi nyugdíj mindenkori legkisebb összegének 200 %-át, b) egyedül élő esetén az öregségi nyugdíj mindenkori legkisebb összegének 250 %-át.  |
| Az 1993 évi III. tv. Szoc. tv. szabályozta:arányszámokkal állapította meg a jogosultsági feltételeket, amely szerint:A lakásfenntartási támogatás tekintetében fogyasztási egység a háztartás tagjainak a háztartáson belüli fogyasztási szerkezetet kifejező arányszáma, ahola) a háztartás első nagykorú tagjának arányszáma 1,0,b) a háztartás második nagykorú tagjának arányszáma 0,9,c) a háztartás minden további nagykorú tagjának arányszáma 0,8,d) a háztartás első és második kiskorú tagjának arányszáma személyenként 0,8,e) a háztartás minden további kiskorú tagjának arányszáma tagonként 0,7. normatív lakásfenntartási támogatás esetében elismert lakásnagysága) ha a háztartásban egy személy lakik 35 nm,b) ha a háztartásban két személy lakik 45 nm,c) ha a háztartásban három személy lakik 55 nm,d) ha a háztartásban négy személy lakik 65 nm,e) ha négy személynél több lakik a háztartásban, a [d) pontban](http://www.opten.hu/loadpage.php?dest=OISZ&twhich=221785&srcid=ol4848&tvalid=2014.8.9.#sid958208) megjelölt lakásnagyság és minden további személy után 5-5 nm,de legfeljebb a jogosult által lakott lakás nagysága.A normatív lakásfenntartási támogatás egy hónapra jutó összegea) a lakásfenntartás elismert havi költségének 30%-a, ha a jogosult háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 50%-át,b) a lakásfenntartás elismert havi költségének és a támogatás mértékének (a továbbiakban: TM) szorzata, ha a jogosult háztartásában az egy fogyasztási egységre jutó havi jövedelem az [a) pont](http://www.opten.hu/loadpage.php?dest=OISZ&twhich=221785#sid960512) szerinti mértéket meghaladja,de nem lehet kevesebb, mint 2500 forint, azzal, hogy a támogatás összegét 100 forintra kerekítve kell meghatározni.(7) [299](http://www.opten.hu/loadpage.php?dest=OISZ&twhich=221785&srcid=ol4848&tvalid=2014.8.9.#sup299) [300](http://www.opten.hu/loadpage.php?dest=OISZ&twhich=221785&srcid=ol4848&tvalid=2014.8.9.#sup300) A [(6) bekezdés b) pontja](http://www.opten.hu/loadpage.php?dest=OISZ&twhich=221785&srcid=ol4848&tvalid=2014.8.9.#sid961024) szerinti TM kiszámítása a következő módon történik:

|  |  |  |
| --- | --- | --- |
| TM = 0,3 - | J - 0,5 NYM ------------------- NYM | × 0,15, |

**A jogosultságról bővebben a táblázat után külön elemzésben!** | Ellátási formák közül megjelenik a **„Lakásfenntartási települési támogatás”**szabályozása hasonló az eddigi törvényi szabályozáshoz, az alábbi javasolt eltérésekkel:* jogosult az a személy, akinek a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 250%-át, egyedül élő esetén a 250 %-át

Mértéke:(3) A települési lakásfenntartási támogatás havi összege:a) 1 személyes háztartás esetén: 3.500,- Ft/hó,b) 2-3 személyes háztartás esetében: 4.500,- Ft/hó,c) 4-5 személyes háztartás esetében: 5.500,- Ft/hó,d) 6 és 6 személy feletti háztartás esetében: 7.400,- Ft/hó. |
| **Temetési költségekhez való hozzájárulásként megállapított** **önkormányzati segély** | **Temetési települési támogatás**lényegi változás nincs, a támogatás mértékét érdemes megvizsgálni, hogy emelést javasol-e a képviselőtestület |
| **Köztemetés**  | **Köztemetés** **nincs változás** |

Az ÚJ szociális segélyezési forma a települési támogatás a rendelet-tervezet szerint az alábbi pontoknál igényel kiemelt figyelmet:

1. HATÁSKÖR telepítés: javaslom a polgármester helyett a jegyzőre telepíteni a hatáskört. Ennek indoka: a segélyezési formák korábban is jegyzői hatáskörbe tartoztak, tehát ez az ügyfelek számára is megszokottabb. Másrészről az ügyintézés során a jegyzői fogadóóra kiterjed a hivatal teljes ügyfélfogadási idejére, így mind az ügyfelek, mind az ügyintéző számára gördülékenyebb ügyintézést tesz lehetővé.
2. Közgyógyellátásnál a jövedelemhatár emelését javaslom, valamint a gyógyszerköltség határ csökkenését javaslom az alábbiak szerint: jogosult, akinek a havi rendszeres gyógyszerköltsége, vagy gyógyászati segédeszköz költségének térítési díja **az öregségi nyugdíj mindenkori legkisebb összegének a 15 %-át eléri** vagy meghaladja – **a korábbi 25% helyett**

Táblázatba összefoglalva a 2014. évi adatokkal számolva:

|  |  |  |  |
| --- | --- | --- | --- |
| **ügyfél** | **jövedelem/ fő** | **gyógyszerköltség** | **hivatal fizeti/ év** |
| 1.xxxxxxxxxxx | 28.860 Ft | 6000 | 23.400 Ft |
| 2. xxxxxxxxxxx | 51.725 Ft | 7900 | 30.240 Ft |
|  |  |  |  |
|  |  |  |  |
| **Elutasítás** |  |  |  |
| xxxxxxxxxxx | 38.837 Ft | **6.000** |  |
| xxxxxxxxxxx | 44.150 Ft | **4.839** |  |
| xxxxxxxxxxx | 34.210 Ft | **2442** |  |
| xxxxxxxxxxx  | 34.720 Ft | **6503**  |  |
| xxxxxxxxxxx | 54.420 Ft | **6069**  |  |
| xxxxxxxxxxx | 45.090 Ft | **5573**  |  |
|  |  |  |  |
| xxxxxxxxxxx | **57.885 Ft** | -- |  |
| xxxxxxxxxxx | **43.143 Ft** | -- |  |
| xxxxxxxxxxx | **43.143 Ft** | -- |  |
| xxxxxxxxxxx | **61.318 Ft** | -- |  |
| xxxxxxxxxxx | **57.120 Ft** | -- |  |

A táblázatból látszik, hogy 2014-ben mindössze ketten voltak jogosultak a méltányossági közgyógyellátásra. Az elutasítás sorokban látszik, hogy gyógyszerköltség miatt – a korábbi rendelet szerinti gyógyszerköltség 7125 Ft – 7 fő lett elutasítva, jövedelem miatt 5 fő.

Az új rendelet szerint a jövedelemhatár család esetében: 57.000 Ft/Fő, egyedül élő esetében: 71.250 Ft/fő, az új gyógyszerköltség határ: 4275 Ft.

Ha úgy számoljuk, hogy az új rendelkezés szerint 10 fő még jogosult lenne gyógyszertámogatásra, és a rendelet szerinti maximális 5000 Ft-ot megkapják, akkor ez ebben a segélyezési nemben a 2014. évi bázishoz viszonyítva **600.000 Ft plusz költségvetési kiadást jelent.**

**Ennek költségvetési vonzata: + 600.000 Ft**

1. **Lakásfenntartási támogatás**

A korábbi arányszámos számítást egyszerűbb támogatási rendszer váltaná fel.

A korábbi rendszer alapján megállapított lakásfenntartási támogatások adatai:

|  |  |  |  |
| --- | --- | --- | --- |
| Jogosultak |  | segély összege | költségvetés |
| 133 fő |  |  |  |
| 1 fő/háztartás | 51 fő | átlagosan: 2954 Ft | 147.700 |
| 2-3 fős háztartás | 54 | átlagos: 3900 Ft | 210.600 |
| 4-5 fős háztartás | 21 | 5355 | 117.800 |
| 6 fő feletti házt | 6 | 7400 | 44.400 |
|  |  |  | össz: 520.500 Ft/hó |
|  |  |  | éves: 6.246.000  |

Ha az új szabályozás szerint ezekkel az adatokkal számolunk:

|  |  |  |  |
| --- | --- | --- | --- |
| Jogosultak |  | segély összege | költségvetés |
| 133 fő |  |  |  |
| 1 fő/háztartás | 51 fő | 3500 Ft | 178500 |
| 2-3 fős háztartás | 54 | 4500 Ft | 243000 |
| 4-5 fős háztartás | 21 | 5500 Ft | 115500 |
| 6 fő feletti házt | 6 | 7400 Ft | 532800 |
|  |  |  | össz:581.400 Ft/hó |
|  |  |  | **éves: 6.976.800 Ft** |

**Ennek költségvetési vonzata: + 730.800 Ft**

1. Temetési települési támogatás: javaslom a temetési segély összegét felemelni, valamint javaslom, hogy ne legyen különbség a segély összegében attól függetlenül, hogy milyen temetési formát választ az eltemettető.

Hatástanulmány:

|  |  |
| --- | --- |
|  | **Temetési segély 2013-ban** |
|  |  |  |  |
|   | 8 fő  | 18000 |  144 000 Ft  |
|   | 6 fő | 25000 |  150 000 Ft  |
| **Összesen:** | **14 fő** |  |  **294 000 Ft**  |
|  |  |  |  |
|  | **Temetési segély 2014-ben** |
|   | 7 fő | 18000 |  126 000 Ft  |
|   | 12 fő | 25000 |  300 000 Ft  |
| **Összesen:** | **19 fő** |  |  **426 000 Ft**  |
|  |  |  |  |

Ha az ÚJ rendelet szerinti 30.000 Ft-os temetési segéllyel számolunk

|  |  |
| --- | --- |
|  | **Temetési segély 2015-ben** |
| **Összesen:** | **19 fő** | **30.000** | **570.000 Ft**  |

**A 2015. évi költségvetést + 144.000 ft-tal terheli**

ÖSSZESSÉGÉBEN a 2014. évi adatokhoz mérten, ha emeljük a rendelet tervezet szerint a települési támogatás összegét, az az önkormányzat költségvetését 1.474.000 Ft-tal terheli meg.

A közel 1,5 milliós plusz szociális jellegű kiadás lakosságra vonatkozó kivetítése

|  |  |  |
| --- | --- | --- |
| Telep.támogatás | plussz kiadás | kedvezményezett lakosságszám |
| gyógyszerköltség tám. | 600000 | + 11 fő |
| lakásfenntartási | 730000 | + 40 fő |
| temetési | 144000 | + 19 |
|   |   |  |
| össz | 1474000 | + 70 fő |

***Az előzetes hatásvizsgálat eredménye a következő:***

* A rendelet megalkotásának társadalmi hatása: a segélyezés önkormányzati biztosításával a helyi lakosság létbizonytalansága csökken, a képviselőtestület és polgármester, mint a település vezetőibe vetett bizalom nem rendül meg. A rászoruló rétegek számára az önkormányzat biztosítja a létfenntartáshoz szükséges támogatást.
* A rendelet gazdasági, költségvetési szempontból az önkormányzat kiadásait növeli.
* Környezeti és egészségi szempontból: környezeti és egészségi hatása a rendeletnek nincs.
* A végrehajtás pénzügyi feltétele biztosított a 2015. évi költségvetési rendeletben az önkormányzat költségvetési tételei sorában.
* A rendelet többlet adminisztratív terhet nem jelent az önkormányzat számára, bizonyos ellátási formáknál egyszerűbb az eljárási rend, mint a korábbi szabályozásban.
* A rendelet megalkotásának elmaradásával súlyos létfenntartási gondok merülnek fel azoknál a családoknál, személyeknél, akik 2015. márciusától nem részesülhetnek bizonyos szociális ellátási formában.

Javaslom a rendelet tervezet megvitatását, és a segélyek összegének részletes átgondolását.

Üllés, 2015. február 20.

 Nagy Attila Gyula

 polgármester